Свята Сонца

**«Свя́та Со́нца»** — буйны міжнародны фальклорны музычны фэст пад адкрытым небам, прысвечаны старажытнаму святу Купалле і яго галоўнаму сімвалу — агню. Фестываль праводзіцца c 2016 года штогод у чэрвені на працягу двух дзён у музейным комплексе старажытных народных рамёстваў і тэхналогій «Дудуткі», Мінская вобласць, Беларусь. Арганізатары фестываля — Экстрым Тэатр «Берсерк» і Аляксандр Рак.

## Канцэпцыя і фармат фестываля 
Асноўная ідэя, якая аб’ядноўвае ўсе мерапрыемствы фестываля — старажытнае свята Купалле, прымеркаванае да дня летняга сонцастаяння, часу, калі дасягаюць найвышэйшага росквіту жыватворчыя сілы зямлі. У абрадах гэтага свята цесна перапляліся старажытныя язычніцкія і больш познія хрысціянскія традыцыі. Фармат фестываля «Свята Сонца» аб’ядноўвае некалькі разнапланавых мерапрыемстваў у межах адной канцэпцыі: маштабны фаер-шоу фестываль, open-air канцэрт на 2 сцэнічных пляцоўках, этна-пляцоўкі, рамесны кірмаш, горад майстроў з дзеючымі рамеснымі майстэрнямі, інтэрактыўныя пляцоўкі, абрадавыя і забаўляльныя блокі.

Значная ўвага ў межах фестываля надаецца аднаўленню традыцый і абрадаў нацыянальнай беларускай культуры і свята Купалле ў прыватнасці. Асобным блокам фестываля з’яўляецца рэканструкцыя традыцый святкавання летняга сонцастаяння ў народаў іншых краін: Літвы, Фінляндыі, Вялікабрытаніі і інш.

Пасля завяршэння асноўнай праграмы ноччу першага дня цэнтральнае дзеянне фестываля перамяшчаецца з музейнага комплекса «Дудуткі» на бераг ракі Пціч, дзе традыцыйна запальваюцца вялікія купальскія вогнішчы і ўзнаўляюцца традыцыйныя абрады святкавання Купалля: скокі праз ачышчальны купальскі агонь, факельнае шэсце, старадаўнія танцы, варожбы, пляценне і запуск вянкоў па вадзе.

## Спіс асноўных мерапрыемстваў і пляцовак фестываля «Свята Сонца» 
* **Фестываль Агню.** Адно з самых відовішчных мерапрыемстваў купальскага фестываля «Свята Сонца». У межах Фестываля Агню штогод сваё майстэрства дэманструюць дзесяткі каманд, якія выступаюць у жанры фаер-шоу. У праграме Фестываля Агню праходзяць:
** Шоу лепшых вогненных тэатраў
** Выступы сольных артыстаў у жанры вогненнага і піратэхнічнага шоу
** Выступы каскадзёраў, акрабатаў і пластычных тэатраў
** Шоў вогненных і светлавых эфектаў, піратэхніка і неонавае шоу
* **Open-air канцэрт.** Выступленне калектываў з Беларусі і краін СНД, якія граюць музыку фолк/фолк-рок/пэйган-метал і сумежных напрамкаў.
* **Горад майстроў.** Дзеючыя рамесныя майстэрні: кузні (майстар-класы, паходная кузня), ганчарная майстэрня, майстэрні музычных інструментаў, майстэрня апрацоўкі каменя, зброевая майстэрня, саломапляценне, абрадавая лялька, ткацтва, гарбарная майстэрня, ювелірная майстэрня, манетны двор.
* **Купальскі Кірмаш.** Кірмаш вырабаў традыцыйных рамесных майстэрняў: кованыя вырабы і сярэднявечныя ўпрыгажэнні, посуд і ганчарныя вырабы, вырабы з лёну, традыцыйная адзенне, сувеніры, рэквізіт для вогненнага шоу і г.д.
* **«Вясковая плошча».** Выступы танцавальных і музычных калектываў, вулічных тэатраў, факіраў, пэрформансы на купальскую тэму, майстар-класы па традыцыйных танцах.
* Паласа перашкод у межах купальскага квэста **«Папараць Кветка».**
* **Этна-пляцоўка.** Аднаўленне традыцыйных абрадаў святкавання Купалля, варожбы, пляценне і запуск вянкоў па вадзе, купальскія вогнішчы і г. д.

* **Карчма.** Стравы традыцыйнай беларускай кухні, кулінарныя майстар-класы.
* **Інтэрактыўныя пляцоўкі.** Для гасцей фестываля дзейнічае больш за 20 лакацый і атракцыёнаў: лучны і арбалетны цір, сярэднявечныя і народныя гульні, «гульні вікінгаў», шатландская пляцоўка «гульні горцаў», дзіцячая пляцоўка, пляцоўка «Героі: Батлгеймінг», настольныя гульні, скаладром, "archery battle ", вяровачны гарадок і іншыя.
* **Рэлакс зона.** «Усходняя кальянная», намёт траўніцы, варажбіткі.
* **Для ўдзельнікаў «Фестываля агню» ** праходзяць спецыялізаваныя майстар-класы, навучальныя семінары.

## Свята Сонца 2019 
* **Час правядзення**: 22-23 чэрвеня 2019 года.

### Удзельнікі Фестываля Агню 
* Студыя этнічнай пластыкі Кетры/ Ketri (Мінск)
* Калектыў сцэнічнай працы з агнём Flame of Life (Вілейка)
* Шоу-праект AENARIUM (Мінск)
* Тэатр агню Etere (Брэст)
* Вогненнае шоу Sky Fire (Віцебск)
* Вогненнае шоу «Магратэя» (Мінск)
* Шоу-праект Insane (Гомель)
* Вогненнае шоу STEAM show (Мінск)
* Фаер-шоу REY SHOW (Брэст)
* Вогненна-піратэхнічнае шоу ад святочнага рэактара «АТОМА»
* Дуэт «Дыяна і Цімафей»
* Дуэт «Неяк так атрымалася»
* Дуэт Кацярыны Шанько і Лізаветы Грыгор'евай
* Сольныя артысты фаер-шоу: Вадзім Залеўскі, Ліса, Шурачка Васількова, Аляксандр Абрамовіч, Зерг

## Свята Сонца 2018 
* **Час правядзення**: 16-17 чэрвеня 2018 года.
* **Месца правядзення**: Мінская вобласць, Пухавіцкі раён, в. Дудуткі.

### Удзельнікі канцэртнай праграмы 
**Галоўная сцэна**
* Volski (рок-гурт, Менск)
* Re1ikt (арт-рок, фолк-рок, альтэрнатыўны рок, пост-рок, піянеры беларускамоўнага пост-метала, Менск)
* Тролль гнёт ель (фолк-рок-гурт, Санкт-Пецярбург, Расія)
* FRAM (кельцкі і вікінг-рок з дудой, Кіеў, Украіна)
* Irdorath (фэнтэзі-фолк, Менск)
* Pawa (электронны фолк-рок, Менск)
* Тэатр сярэднявечных танцаў "Яварына" (Менск)
* Кацярына Ваданосава & Fantasy Orchestra (фэнтэзі-фолк, Менск)
* Pragnavit (ambient-фолк, Магілёў)

### Удзельнікі Фестываля Агню 
* Тэатр Insane (Гомель)
* Калектыў сцэнічнай працы з агнём Flame of Life (Вілейка)
* Вогненнае шоу Sky Fire (Віцебск)
* Тэатр агню Etere (Брэст)
* Lunali (фаер-шоу і светлавое шоу, Мінск)
* Тэатр агню і фарсу Balagan Band (Мінск)
* Тэатр-шоу "Бліскавіца" (Брэст)
* Шоу-праект AENARIUM (Мінск)
* Вогненнае шоу "Магратэя" (Мінск)
* Сольны нумар Іяланты Краўцовай (Брэст)
* Сольны нумар Святланы Матусевіч (Мінск)
* Сольны нумар Ірыны Белахвоставай (Магілёў)
* Сольны нумар Цімафея Гуленка (Мінск)

## Свята Сонца 2017 
* **Час правядзення**: 17-18 чэрвеня 2017 года.
* **Месца правядзення**: Мінская вобласць, Пухавіцкі раён, в. Дудуткі.

### Удзельнікі канцэртнай праграмы 
**Галоўная сцэна**

* Стары Ольса (мідывал-фолк-рок, Менск)
* Irdorath (фэнтэзі-фолк, Менск)
* Рокаш (неафолк-рок, Менск)
* Pawa (электронны фолк-рок, Менск)
* HardWood (фолк-музыка, Менск)
* BY CRY (рок-гурт, Менск)
* Всё_CRAZY (рок-гурт, Менск)
* Ketri (студыя этнічнай пластыкі, Менск)
* PlемЯ (эксперыментальны этна-метал, Менск)

### Удзельнікі Фестываля Агню 
* Шоу-праект Strobos, Кіеў, Украіна)
* Тэатр агню і фарсу Balagan Band (Менск)
* Тэатр агню Etere (Брэст)
* Тэатр агню Maori (Магілёў)
* Актрыса «Беларускага вогненнага цырка» (частка знакамітага цырка Kresiva) Ганна Падутава
* Калектыў сцэнічнай працы з агнём Flame of Life (Вілейка)
* Пастаноўка «Купалле» ад тэатра Insane
* Пойстэр міжнароднага ўзроўня Эрнэст Пятровіч (Менск)
* Трыа Lunali (фаер-шоу і светлавое шоу, Менск)
* фаер-шоу Sky Fire (Віцебск)

## Свята Сонца 2016 
* **Час правядзення**: 18-19 чэрвеня 2016 года.
* **Месца правядзення**: Мінская вобласць, Пухавіцкі раён, в. Дудуткі.

### Удзельнікі канцэртнай праграмы 
**Галоўная сцэна**
* NaviBand (удзельнікі конкурса Еўрабачанне-2017, музычны гурт, Менск)
* FRAM (кельцкі і вікінг-рок з дудой, Кіеў, Украіна)
* Irdorath (фэнтэзі-фолк, Менск)
* Pawa (электронны фолк-рок, Менск)
* Ягорава гара (электронны фолк-праект, Гомель)
* Рокаш (неафолк-рок, Менск)
* Teufelstanz (medieval-фолк, Масква, Расія)
* Aillion (хэві-метал, Менск)
* HardWood (фолк-музыка, Менск)
* BY CRY (рок-гурт, Менск)
* Всё_CRAZY (рок-гурт, Менск)
* BY Effect (рок-гурт, Менск)
* Forodwaith (меладычны дэт-метал, Віцебск)
* Sontsevorot (метал-гурт, Менск)
* Terrakod (альтернатыўны рок і фолк, Брэст)
* Inspiria (сімфонік-метал, дэт-метал, Гомель)

### Удзельнікі Фестываля Агню і інтэрактыўнай пляцоўкі 
* Вогненнае шоу ад Фаер Клуба "Магія Агню" (Слуцк)
* Калектыў этнічнай музыкі, школа дзіджырыду "Рэха Зямлі" (Гомель)
* Эксперыментальны фрык тэатр T(e)=Art (Менск)

## Спасылкі 
* Афіцыйны сайт фестываля «Свята Сонца»
* Афіцыйная старонка фестываля «Свята Сонца»
* Афіцыйны сайт музея «Дудуткі»
* Афіцыйны сайт экстрым-тэатра «Берсерк»
* Многа прыгожых дзяўчат і агню. Як каля Мінска адзначылі самую кароткую ноч года    
* Жывы агонь і палымяныя танцы: як прайшло "Свята Сонца - 2019" 
* Вогнепаклоннікі. Як прайшло "Свята Сонца" 2019 пад Мінскам 
* “Свята Сонца”, агню і народнай музыкі: як прайшоў вялікі купальскі фэст у “Дудутках” 
* Справаздача – фестываль Свята Сонца 2019 
* Тэлеканал БТ: Купальскі этнафестываль адкрыў летні сезон у Дудутках
* Як праходзіў фэст “Свята Сонца” (фотарэпартаж)
* Как тролль гнул ель на “Свята сонца”
* Свята сонца ў Дудутках: сезон Купалляў распачаты! (фота)
* Гульні з агнём: фаершчыкі "запалілі" на "Свяце сонца"
* «Свята сонца»: без солнца, но «с огоньком»?
* «Свята сонца». Праздник, которого нам так не хватает
* «Свята Сонца-2018»: две сцены, фуд-корт и огненная феерия
* У Дудутках прайшоў купальскі open-air-фестываль «Свята Сонца»
* «Свята Сонца 2018». Купальскі фолк-рок фестываль у музейным комплексе Дудуткі. Онлайн-трансляцыя фестываля 2018 года  
* «Свята Сонца 2017». Купальскі фолк-рок фестываль у музейным комплексе Дудуткі. Онлайн-трансляцыя фестываля 2017 года
* «Свята Сонца 2016». Купальскі фолк-рок фестываль у музейным комплексе Дудуткі. Онлайн-трансляцыя фестываля 2016 года
* АТН навіны Беларусі і света: II-і Міжнародны фолк-фестываль «Свята Сонца» прайшоў у «Дудутках»
* Тэлеканал «Беларусь 1»: Этнафестываль «Свята Сонца» адзначаюць у Дудутках!
* Фотарэпартаж: Вогненнае шоу прайшло на фолк-фестывалі «Свята Сонца» у Дудутках 
* Справаздача — фестываль «СВЯТА СОНЦА» 17-18 чэрвеня 2017
* Фолк-рок, фаер-шоу і купальскія абрады на фестывалі «Свята Сонца»
* Фотарэпартаж з фестываля «Свята Сонца» ад Relax.by 
* Летняя калабарацыя: Свята Сонца 2016 у Дудутках
* Як святкавалі ў Дудутках Купалле на open-air фэсце «Свята Сонца»

Катэгорыя:Беларуская культура
Катэгорыя:Музыка Беларусі